
От инж. Николай Иванов

Кмет на Община Враца

Относно: Приемане  на Наредба за изменение и допълнение на Наредбата за организацията и безопасността на движението  и дисциплината на водачите  на превозни средства и пешеходците в община Враца, (приета с Решение № 262/ 03.07.2003 г.).
УВАЖАЕМИ ГОСПОЖИ И ГОСПОДА ОБЩИНСКИ СЪВЕТНИЦИ,
            За осигуряване на безопасността на движението по пътищата и за преустановяване на административните нарушения е необходимо  да се прилагат следните принудителни административни мерки:

· преместване на паркирано пътно превозно средство без знанието на неговия собственик или на упълномощеният от него водач, когато превозното средство е паркирано правилно, но обстоятелствата налагат неговото преместване.

· преместване на паркирано пътно превозно средство без знанието на неговия собственик или на упълномощеният от него водач, когато превозното средство е паркирано в нарушение на правилата за движение на места, обозначени с пътен знак, предупреждаващ за принудително преместване на паркирано превозно средство, както и когато създава опасност или прави невъзможно преминаването на другите участници в движението, както и в случаите когато е паркирано неправомерно на специално обозначено място, предназначено за паркиране на ППС превозващи хора с увреждания. 
· Принудително преместените ППС следва да се транспортират до специализиран паркинг на територията на Община- Враца  и се освобождават от там след заплащане на дължимите суми за разходите по отстраняването, транспортирането и паркирането.
Към настоящият момент няма подзаконов нормативен акт ,който да урежда тези правоотношения на територията на Община Враца.
            С оглед гореизложеното и на основание чл.171  т.5 б „б” от  ЗДвП  предлагам да бъде приета  Наредба за  изменение и допълнение на Наредбата за организацията и безопасността на движението  и дисциплината на водачите  на превозни средства и пешеходците в община Враца, (приета с Решение № 262/ 03.07.2003 г.) с която да се измени чл.37,ал.3  ,както следва: 
                       (3) Дейността по принудително отстраняване на автомобилите ,установяване на нарушенията ,определяне размера на разходите за дейността и заплащането им се извършва по реда на” Глава  X”.

                         Да се създаде нова  „Глава X” : „Дейност по принудително отстраняване на автомобилите ,установяване на нарушенията ,определяне размера на разходите за дейността и заплащането им” ,със следния текст:
              Чл. 57 Определените от Министъра на вътрешните работи длъжностни лица от службите за контрол и длъжностни лица, определени от собствениците или администрацията, управляваща пътя, могат да преместват или да нареждат да бъде преместено паркирано пътно превозно средство на отговорно пазене на предварително публично оповестено място без знанието на неговия собственик или на упълномощения от него водач ,в  случаите:

. 1. При престояване на задържаното със скоба ППС в „Синя зона” повече от определеното на указателната табела време. След изтичане на работното време на синята зона задържаните ППС задължително се преместват от мястото на паркирането.

2. ППС е паркирано в нарушение на място, обозначено с пътен знак Д21 „Инвалид”, предназначено за ППС, превозващо и/или управлявано от лице с увреждане.

3. ППС е паркирано правилно, но обстоятелствата налагат неговото преместване.За новото местоположение на превозното средство се уведомява районното полицейско управление, а разходите, направени във връзка с преместването на превозното средство, са за сметка на лицето или организацията, поискала преместването.

4. При паркиране в нарушение на правилата за движение на места, обозначени с неподвижен пътен знак, предупреждаващ за принудително преместване на паркирано превозно средство.

В този случай длъжностните лица от службата по контрол уведомяват районното полицейско управление, за новото местоположение на превозното средство. Разходите, направени във връзка с преместването на превозното средство, са за сметка на собственика на превозното средство, което може да бъде задържано до заплащане на тези разходи, а таксата за отговорното пазене на преместения автомобил се начислява от момента на уведомяването на районното полицейско управление.

               Чл. 58 Принудително преместване на автомобил без знанието на неговия собственик  да се извършва от упълномощени  от Кмета на Община -Враца служители на ОП "Паркинги и гаражи" Враца  и определените от Министъра на вътрешните работи служби за контрол.
               Чл. 59   (1) В случаите на чл. 58, при освобождаване на автомобила от предварително публично оповестеното място – охраняем паркинг, собственикът на автомобила или упълномощен негов представител заплаща таксата за престой в „Синя зона”, разхода за принудителното задържане, разхода по преместването и транспортирането му, както и таксата за отговорното пазене на ППС.

(2) Размерът на разхода за преместване на неправилно паркирано ППС се определя с Наредба за организация на движението  при кратковременно платено паркиране „Синя зона „-гр.Враца.

             Чл. 60 (1) Преместването става със специализиран автомобил за преместване на неправилно паркирани ППС, на основание чл.167, чл.168, чл.171, т.5, б. „б” от ЗДвП.

(2) Преместването на блокираните автомобили става на предварително публично оповестен за това охраняем паркинг, стопанисван от ОП "Паркинги и гаражи" Враца.Блокираният автомобил се премества и оставя на отговорно пазене без скобата.

(3) Органите, които извършват принудително преместване на пътни превозни средства, са длъжни да укажат предварително местонахождението на преместеното ППС.

(4) Преместването на неправилно паркирано ППС и транспортирането му до определения паркинг се извършва така, че да не му се нанасят повреди. Не се задържат принудително и не се отстраняват чрез принудително преместване МПС със специален режим на движение по чл.91,ал.3 от ЗДвП.

        Във връзка с гореизложените мотиви и на основание чл.21,ал.2  от Закона за местното самоуправление и местната администрация  и във връзка с чл.8 , чл.10 ,ал.2  и чл.26,ал.2 от Закона за  нормативните актове   предлагам проект за решение.

Относно: Приемане на Наредба за изменение и допълнение на Наредбата за организацията и безопасността на движението  и дисциплината на водачите  на превозни средства и пешеходците в община Враца, (приета с Решение № 262/ 03.07.2003 г.).
ОБЩИНСКИ СЪВЕТ

            На основание чл.21, ал.2 от Закона за местното самоуправление и местната администрация, чл.8 , чл.10, ал.2 и чл.26,ал.2 от Закона за нормативните актове, и във връзка с изложените в докладната записка мотиви
                                                               РЕШИ:

         Приема Наредба за изменение и допълнение на Наредбата  за организацията и безопасността на движението  и дисциплината на водачите  на превозни средства и пешеходците в община Враца, (приета с Решение № 262/ 03.07.2003 г.).,както следва:
Наредба

за изменение и допълнение на Наредбата  за организацията и безопасността на движението  и дисциплината на водачите  на превозни средства и пешеходците в община Враца, (приета с Решение № 262/ 03.07.2003 г.
   §1  Променя  алинея  (3 )към  чл. 37  на „Глава осма”, като приема следният текст :

         (3) Дейността по принудително отстраняване на автомобилите ,установяване на нарушенията ,определяне размера на разходите за дейността и заплащането им се извършва по реда на Глава  X..
    § 2  Създава   се нова  „Глава  десета” със следният текст „Дейност по принудително отстраняване на автомобилите ,установяване на нарушенията ,определяне размера на разходите за дейността и заплащането им”

              Чл. 57 Определените от Министъра на вътрешните работи длъжностни лица от службите за контрол и длъжностни лица, определени от собствениците или администрацията, управляваща пътя, могат да преместват или да нареждат да бъде преместено паркирано пътно превозно средство на отговорно пазене на предварително публично оповестено място без знанието на неговия собственик или на упълномощения от него водач ,в  случаите:

. 1. При престояване на задържаното със скоба ППС в „Синя зона” повече от определеното на указателната табела време. След изтичане на работното време на синята зона задържаните ППС задължително се преместват от мястото на паркирането.

2. ППС е паркирано в нарушение на място, обозначено с пътен знак Д21 „Инвалид”, предназначено за ППС, превозващо и/или управлявано от лице с увреждане.

3. ППС е паркирано правилно, но обстоятелствата налагат неговото преместване.За новото местоположение на превозното средство се уведомява районното полицейско управление, а разходите, направени във връзка с преместването на превозното средство, са за сметка на лицето или организацията, поискала преместването.

4. При паркиране в нарушение на правилата за движение на места, обозначени с неподвижен пътен знак, предупреждаващ за принудително преместване на паркирано превозно средство.

В този случай длъжностните лица от службата по контрол уведомяват районното полицейско управление, за новото местоположение на превозното средство. Разходите, направени във връзка с преместването на превозното средство, са за сметка на собственика на превозното средство, което може да бъде задържано до заплащане на тези разходи, а таксата за отговорното пазене на преместения автомобил се начислява от момента на уведомяването на районното полицейско управление.

               Чл. 58  Принудително преместване на автомобил без знанието на неговия собственик  да се извършва от упълномощени  от Кмета на Община -Враца служители на ОП "Паркинги и гаражи" Враца  и определените от Министъра на вътрешните работи служби за контрол

               Чл. 59   (1) В случаите на чл. 58, при освобождаване на автомобила от предварително публично оповестеното място – охраняем паркинг, собственикът на автомобила или упълномощен негов представител заплаща таксата за престой в „Синя зона”, разхода за принудителното задържане, разхода по преместването и транспортирането му, както и таксата за отговорното пазене на ППС.

(2) Размерът на разхода за преместване на неправилно паркирано ППС се определя с Наредба за организация на движението  при кратковременно платено паркиране „Синя зона „-гр.Враца.

             Чл. 60 (1) Преместването става със специализиран автомобил за преместване на неправилно паркирани ППС, на основание чл.167, чл.168, чл.171, т.5, б. „б” от ЗДвП.

(2) Преместването на блокираните автомобили става на предварително публично оповестен за това охраняем паркинг, стопанисван от ОП "Паркинги и гаражи" Враца.Блокираният автомобил се премества и оставя на отговорно пазене без скобата.

(3) Органите, които извършват принудително преместване на пътни превозни средства, са длъжни да укажат предварително местонахождението на преместеното ППС.

(4) Преместването на неправилно паркирано ППС и транспортирането му до определения паркинг се извършва така, че да не му се нанасят повреди. Не се задържат принудително и не се отстраняват чрез принудително преместване МПС със специален режим на движение по чл.91,ал.3 от ЗДвП.

